ชัดแล้ว! NCL เตรียมแผนออกหุ้น PP-RO
ชัดแล้ว! NCL เผยอยู่ระหว่างศึกษาการออกหุ้นเพิ่มทุน PP-RO
21 ต.ค. 2559

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ระบุว่า ตามที่มีกระแสข่าวลือว่า บริษัทมีแผนขายหุ้นเพิ่มทุนแบบเฉพาะเจาะจงให้กับบริษัท เจดับเลิ้ลยูดี อินโฟโลจิสติกส์ จำกัด (มหาชน) หรือ JWD นั้น บริษัทชี้แจงว่าขณะนี้อยู่ระหว่างศึกษาแผนการระดมเงินทุนหมุนเวียนเพิ่ม เพื่อขยายธุรกิจให้เป็นไปตามแผนที่ได้วางไว้ในอนาคตอันใกล้ อาทิ การกู้เงินจากสถาบันการเงิน ซึ่งในปัจจุบันยังมีสัดส่วนหนี้สินต่อทุนไม่ถึง 2 เท่า หรือจะเป็นการเสนอขายหุ้นให้กับผู้ถือหุ้นเดิม (RO) หรือการขายหุ้นแบบเฉพาะเจาะจง (PP)
อย่างไรก็ตามผู้บริหารบริษัทต้องนำเสนอแผนการศึกษาให้คณะกรรมการบริษัทพิจารณาทางเลือกที่ดีที่สุดเพื่อรักษาผลโยชน์ของผู้ถือหุ้น และขออนุมัติในลำดับต่อไป